b'\n_START_ARTICLE_\nKit (ozvezdje)\n_START_SECTION_\nZvezde\n_START_PARAGRAPH_\nNajsvetlej\xc5\xa1a zvezda v ozvezdju Kita je oran\xc5\xbena orjakinja Deneb Kaitos oziroma Difida (\xce\xb2 Kita) z navideznim sijem 2\xe1\xb5\x900 in je . Sledi ji \xce\xb1 Kita (2\xe1\xb5\x905), za njo pa \xc5\xa1e Eta (3\xe1\xb5\x904) in \xce\xb3 Kita in Tav (3\xe1\xb5\x905).\n_START_SECTION_\nSpremenljivke\n_START_PARAGRAPH_\nAA Kita je trojni zvezdni sistem in prekrivalna spremenljivka. UV Kita je dvozvezdje in periodi\xc4\x8dna nova.\n_START_SECTION_\nMira\n_START_PARAGRAPH_\nMira, Omikron Kita in \xc4\x8cudovita so imena, ki so jih nadeli prvi odkriti spremenljivki nasploh. Ta rde\xc4\x8da orjakinja svoj sij spreminja od pribli\xc5\xbeno 10. magnitude do 4. ali 3. magnitude, kar je prvi opazil nizozemski astronom David Fabricus 13. Avgusta 1596. Ob nekaterih maksimumih je bila tako svetla kot Severnica, enkrat pa celo bolj. Je pulzirajo\xc4\x8da spremenljivka z minimalnim premerom 400-krat ve\xc4\x8djim kot Sonce, maksimalnim pa 500-krat ve\xc4\x8djim.\n_START_SECTION_\nNezvezdna telesa\n_START_PARAGRAPH_\nKit le\xc5\xbei dale\xc4\x8d pro\xc4\x8d od Rimkske ceste, zato je v njem vidnih mnogo oddaljenih galaksij, saj jih ne oslabijo medzvezdni oblaki prahu._NEWLINE_Najsvetlej\xc5\xa1a galaksija v Kitu je M77 oziroma NGC 1068 sveti z 9. magnitudo. Le\xc5\xbei blizu Delta Kita. Le\xc5\xbei okoli 5 000 000 ly pro\xc4\x8d od nas in sodi med Seyfertove galaksije in mo\xc4\x8dno seva v radijskem delu spekter elektromagnetnega valovanja. K nam je obrnjena v smeri svoje vrtilne osi._NEWLINE_Jata galaksij JKCS 041 je potrjeno najbolj oddaljena jata galaksij, ki je bila kdajkoli opazovana._NEWLINE_Planetarna meglica NGC 246 ali Kitov obro\xc4\x8d z 8. magnitudo in le\xc5\xbei 1600 ly pro\xc4\x8d od Zemlje.\n_START_SECTION_\nEkliptika\n_START_PARAGRAPH_\nKit v resnici ni del zodiaka, vendar ekliptika pre\xc4\x8dka manj kot \xc4\x8detrt stopinje njegovega \xcb\x9d ozemlja\xcb\x9d . Tako se v njem za kratek \xc4\x8das nahaja del Sonca in planeti ter Luna. Asteroidi pa se zaradi ve\xc4\x8djega odmika njihove kro\xc5\xbenice od ekliptike (inklinacija) lahko v Kitu zadr\xc5\xbeijo ve\xc4\x8d \xc4\x8dasa. Eden od njih, 4 Vesta, je bil odkrit prav v njem.\n_START_SECTION_\nMitologija in zgodovina\n_START_PARAGRAPH_\nKit je bil morda originalno mi\xc5\xa1ljen kot kit, ki bi imel poseben miti\xc4\x8dni polo\xc5\xbeaj v Mezopotamskih kulturah, najpogostej\xc5\xa1e pa so asociacije na Cetusa, po\xc5\xa1astijo, ki jo je ubil Perzej, ko je re\xc5\xa1il Andromedo. Kit le\xc5\xbei v nebesni regiji imenivani \xcb\x9dMorje\xcb\x9d, saj tam le\xc5\xbeijo mnoga ozvezdja, ki povzro\xc4\x8dajo asociacije na vodo (npr.Vodnar). Skozi zgodovino so ga upodabljali razli\xc4\x8dno. Johan Bayer ga je v 17. stoletju upodabljal kot \xcb\x9dzmajsko ribo\xcb\x9d. Willem Blaeu in Andreas Cellarius sta ga risala kot kitu podobno kreaturo-v istem obdobju. Zmeraj pa je bil uprizorjen kot riba z \xc5\xbeivalsko glavo ali nekaj podobnega.\n_START_SECTION_\nAstronomija po svetu\n_START_PARAGRAPH_\nNa Kitajskem je bil Kit del dveh ozvezdij-\xc4\x8crne \xc5\xbeelve severa (\xe5\x8c\x97\xe6\x96\xb9\xe7\x8e\x84\xe6\xad\xa6, B\xc4\x9bi F\xc4\x81ng Xu\xc3\xa1n W\xc7\x94) in Belega tigra severa (\xe8\xa5\xbf\xe6\x96\xb9\xe7\x99\xbd\xe8\x99\x8e, X\xc4\xab F\xc4\x81ng B\xc3\xa1i H\xc7\x94). Na Havajih je bil Kit mogo\xc4\x8de imenovan Kane.'